SIA “BAUSKAS SLIMNĪCA”
CENU APTAUJA
Divu kondicionieru piegāde un uzstādīšana SIA “Bauskas slimnīca”
Identifikācijas numurs: BS 2026/7-CA
NOLIKUMS
1. Pasūtītājs
	Nosaukums
	SIA “Bauskas slimnīca”

	Juridiskā adrese
	Dārza iela 7/1, Bauska, Bauskas novads, LV-3901

	Reģistrācijas numurs
	43603017682

	Kontaktpersona
	Iepirkumu administratore Evija Strazdiņa, tālrunis +371 20631163, 
e-pasts evija.strazdina@bauskasslimnica.lv 

	Piedāvājumu iesniegšanas e-pasts
	iepirkumi@bauskasslimnica.lv



2. Cenu aptaujas priekšmets
2.1. Cenu aptaujas priekšmets ir divu kondicionieru piegāde un uzstādīšana SIA “Bauskas slimnīca” vajadzībām saskaņā ar šā nolikuma 1. pielikumu “Tehniskā specifikācija un finanšu piedāvājums”.
2.2. Cenu aptaujas priekšmets ietver kondicionieru piegādi, uzstādīšanu, montāžas darbus, nepieciešamos palīgmateriālus, transporta izmaksas, darbu saskaņošanu ar Pasūtītāja pārstāvi, kondicionieru palaišanu ekspluatācijā un garantijas nodrošināšanu.
2.3. Pretendents ir tiesīgs piedāvāt funkcionāli līdzvērtīgu risinājumu, kas nodrošina Pasūtītāja vajadzību izpildi un atbilst tehniskajā specifikācijā noteiktajām prasībām.

3. Piedāvājumu iesniegšana
3.1. Pretendents piedāvājumu iesniedz elektroniski, nosūtot to uz e-pasta adresi iepirkumi@bauskasslimnica.lv līdz 2026. gada 3. jūlija plkst. 15.00.
3.2. Piedāvājumam jābūt parakstītam ar drošu elektronisko parakstu vai jāiesniedz citā pasūtītājam pieņemamā elektroniskā formā, kas ļauj identificēt pretendentu un piedāvājuma saturu.
3.3. Pretendents sedz visas ar piedāvājuma sagatavošanu un iesniegšanu saistītās izmaksas.

4. Līguma nosacījumi
4.1. Līguma izpildes laiks: kondicionieru piegāde un uzstādīšana veicama vismaz 20 (divdesmit) dienu laikā no Pasūtītāja pasūtījuma saņemšanas dienas, ja Puses nevienojas citādi.
4.2. Piegādes un uzstādīšanas vieta: Dārza iela 7/1, Bauska, Bauskas novads.
4.3. Norēķini tiek veikti pēc kondicionieru piegādes un uzstādīšanas, pieņemšanas-nodošanas akta parakstīšanas un rēķina saņemšanas saskaņā ar noslēgto līgumu.
4.4. Pretendenta piedāvātajā cenā jāiekļauj visas izmaksas, kas saistītas ar līguma izpildi, tai skaitā kondicionieru piegāde, uzstādīšana, montāžas materiāli, transporta izmaksas, darbu izpilde, palaišana ekspluatācijā un citas izmaksas, kas nepieciešamas pilnīgai cenu aptaujas priekšmeta izpildei.
4.5. Pretendents nodrošina piegādāto un uzstādīto kondicionieru garantiju vismaz 24 (divdesmit četrus) mēnešus no pieņemšanas-nodošanas akta parakstīšanas dienas.
4.6. Pretendents garantijas laikā nodrošina kondicionieru bezmaksas apkopi vismaz divas reizes gadā un remontu, ja tāds nepieciešams, atbilstoši tehniskajā specifikācijā noteiktajām prasībām.
4.7. Darbu veikšanas process pretendentam jāsaskaņo ar Pasūtītāja pārstāvi.

5. Prasības pretendentam
	
	Prasība
	Iesniedzamais dokuments vai apliecinājums

	5.1. 
	Pretendents ir reģistrēts atbilstoši normatīvo aktu prasībām vai pretendenta reģistrācijas valsts normatīvo aktu prasībām.
	Pretendenta parakstīts pieteikums dalībai cenu aptaujā. Par Latvijas Republikā reģistrētu komersantu pārstāvības tiesībām pasūtītājs var pārliecināties publiskajos reģistros.

	5.2. 
	Pretendenta rīcībā ir nepieciešamie resursi divu kondicionieru piegādes, uzstādīšanas un garantijas saistību nodrošināšanai.
	Pretendenta apliecinājums pieteikumā dalībai cenu aptaujā.

	5.3. 
	Pretendentam pēdējo trīs gadu laikā līdz piedāvājuma iesniegšanas dienai ir pieredze vismaz viena līdzvērtīga darba izpildē. 
Par līdzvērtīgu darbu šā nolikuma izpratnē uzskatāma stacionāras gaisa kondicionēšanas sistēmas piegāde un uzstādīšana objektā. 
Par līdzvērtīgu darbu netiek uzskatīta portatīvu, pārvietojamu vai citu kondicionēšanas iekārtu piegāde, ja nav veikta stacionāra uzstādīšana.
	Pretendenta pieredzes saraksts atbilstoši šā nolikuma 3. pielikumam “Pretendenta pieredzes saraksts”.

	5.4. 
	Pretendentam nedrīkst būt neizpildītu nodokļu, nodevu vai valsts sociālās apdrošināšanas obligāto iemaksu saistību Latvijā vai valstī, kurā pretendents reģistrēts.
	Pretendenta apliecinājums pieteikumā dalībai cenu aptaujā. Pasūtītājs informāciju par Latvijas Republikā reģistrētu pretendentu pārbauda publiski pieejamās datubāzēs.

	5.5.
	Attiecībā uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu nedrīkst būt noteiktas tādas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas, kas kavē vai var kavēt līguma izpildi.
	Pretendenta apliecinājums pieteikumā dalībai cenu aptaujā. Pasūtītājs pirms lēmuma pieņemšanas pārbauda attiecīgo informāciju publiski pieejamās sankciju pārbaudes sistēmās.

	5.6. 
	Pretendents nodrošina, ka līguma izpildē netiks piegādātas vai izmantotas Krievijas Federācijas vai Baltkrievijas Republikas izcelsmes preces un pakalpojumi.
	Pretendenta apliecinājums 1. pielikumā “Pretendenta pieteikums dalībai cenu aptaujā”. Pasūtītājs līguma izpildes laikā ir tiesīgs pieprasīt preču izcelsmi apliecinošu informāciju vai dokumentus.



6. Iesniedzamie dokumenti
6.1. Pretendentam jāiesniedz:
6.1.1. pretendenta pieteikums dalībai cenu aptaujā atbilstoši šā nolikuma 1 pielikumam “Pretendenta pieteikums dalībai cenu aptaujā”;;
6.1.2. pretendenta pieredzes saraksts atbilstoši šā nolikuma 2. pielikumam “Pretendenta pieredzes saraksts”.
6.1.3. tehniskais - finanšu piedāvājums atbilstoši šā nolikuma 3. pielikumam “Tehniskais-finanšu piedāvājums”;
6.2. Finanšu piedāvājumā pretendents norāda cenu par divu kondicionieru piegādi un uzstādīšanu, iekļaujot visas ar līguma izpildi saistītās izmaksas.
6.3. Tehniskās specifikācijas prasības ir saistošas līguma izpildē. Ja pretendents piedāvā funkcionāli līdzvērtīgu risinājumu, tam jānodrošina vismaz tehniskajā specifikācijā noteiktais funkcionalitātes un kvalitātes līmenis.

7. Piedāvājumu vērtēšanas kārtība
7.1. Pasūtītājs vispirms pārbauda, vai pretendents ir iesniedzis visus nolikumā prasītos dokumentus un vai piedāvājums atbilst nolikuma prasībām.
7.2. Tehniskais piedāvājums tiek vērtēts pēc principa “atbilst” vai “neatbilst”.
7.3. Piedāvājums tiek atzīts par atbilstošu, ja pretendents ir iesniedzis visus nolikumā prasītos dokumentus, atbilst pretendentam izvirzītajām prasībām un piedāvā divu kondicionieru piegādi un uzstādīšanu atbilstoši tehniskās specifikācijas prasībām.
7.4. Piedāvājums, kas neatbilst nolikuma prasībām vai kurā nav norādīta visa kopējās cenas aprēķināšanai nepieciešamā informācija, netiek vērtēts tālāk.
7.5. Pirms lēmuma pieņemšanas par līguma slēgšanas tiesību piešķiršanu pasūtītājs pārbauda, vai pretendentam, kuram būtu piešķiramas līguma slēgšanas tiesības, nav neizpildītu nodokļu saistību un vai attiecībā uz pretendentu, tā valdes vai padomes locekļiem, patieso labuma guvēju, pārstāvēttiesīgajām personām vai prokūristiem nav noteiktas sankcijas, kas kavē vai var kavēt līguma izpildi.
7.6. No atbilstošajiem piedāvājumiem Pasūtītājs izvēlas saimnieciski izdevīgāko piedāvājumu, proti, piedāvājumu ar zemāko kopējo cenu EUR bez PVN.
7.7. Kopējā cena tiek aprēķināta saskaņā ar šā nolikuma 1. pielikumu “Tehniskā specifikācija un finanšu piedāvājums”.
7.8. Ja Pasūtītājs konstatē aritmētisku kļūdu finanšu piedāvājumā, Pasūtītājs kopējās cenas aprēķinam izmanto finanšu piedāvājumā norādītās vienības cenas un daudzumus.
7.9. Ja diviem vai vairākiem piedāvājumiem ir vienāda kopējā cena, Pasūtītājs izvēlas piedāvājumu ar īsāku finanšu piedāvājumā norādīto piegādes un uzstādīšanas termiņu. Ja arī šis rādītājs ir vienāds, Pasūtītājs izvēlas piedāvājumu ar ilgāku finanšu piedāvājumā norādīto garantijas termiņu.


8. Tehniskās specifikācijas vispārīgie noteikumi
8.1. Pretendents nodrošina divu kondicionieru piegādi un uzstādīšanu atbilstoši tehniskajā specifikācijā noteiktajām prasībām.
8.2. Piegādājamajiem kondicionieriem jābūt jauniem, nelietotiem, kvalitatīviem, lietošanai drošiem un atbilstošiem ražotāja kvalitātes prasībām un Latvijas Republikā spēkā esošo normatīvo aktu prasībām.
8.3. Pretendents nodrošina kondicionieru piegādi, uzstādīšanu, montāžas materiālus, palaišanu ekspluatācijā un citu darbu izpildi, kas nepieciešama kondicionieru pilnvērtīgai lietošanai.
8.4. Pretendents nodrošina garantijas saistību izpildi vismaz 24 (divdesmit četrus) mēnešus no pieņemšanas-nodošanas akta parakstīšanas dienas.
8.5. Ja līguma izpildes laikā nepieciešams piegādāt funkcionāli līdzvērtīgu iekārtu vai veikt tehniski līdzvērtīgu risinājuma precizējumu, tas iepriekš jāsaskaņo ar Pasūtītāju.
8.6. Pretendents nodrošina, ka līguma izpildē piegādājamās preces un sniedzamie pakalpojumi nav Krievijas Federācijas vai Baltkrievijas Republikas izcelsmes. Pasūtītājs ir tiesīgs līguma izpildes laikā pieprasīt pretendentam iesniegt informāciju vai dokumentus, kas apliecina piegādājamo preču vai sniedzamo pakalpojumu izcelsmi. Ja Pasūtītājs konstatē, ka piegādājamās preces vai sniedzamie pakalpojumi neatbilst šajā punktā noteiktajai prasībai, Pasūtītājs ir tiesīgs nepieņemt attiecīgās preces vai pakalpojumus un pieprasīt to aizstāšanu ar nolikuma prasībām atbilstošām precēm vai pakalpojumiem.


SIA “Bauskas slimnīca” cenu aptaujas nolikums
